|  |  |  |
| --- | --- | --- |
|  | **РЕПУБЛИКА БЪЛГАРИЯ**  **Агенция за социално подпомагане** |  |

**ОБЯВЛЕНИЕ**

**Агенция за социално подпомагане**, гр. София, ул. ”Триадица” №2, на основание чл.10а от Закона за държавния служител, чл.14 от Наредбата за провеждане на конкурсите и подбора при мобилност на държавни служители и Заповед № РД01-1968/12.10.2022 г.

**ОБЯВЯВА КОНКУРС:**

**І.** За длъжността **Главен експерт** в отдел „Търгове“ в дирекция „Международно сътрудничество, програми и европейска интеграция“ /1 щ. бр./:

**ІІ.** Изисквания за заемане на длъжността **Главен експерт** в отдел „Търгове“ в дирекция „Международно сътрудничество, програми и европейска интеграция“**:**

1. Минимални:

* степен на образование - бакалавър
* професионален опит – 3 години и/или IV младши ранг

2. Допълнителни:

* Аналитична компетентност;
* Ориентация към резултати;
* Работа в екип;
* Комуникативна компетентност;
* Фокус към клиента/вътрешен/външен/;
* Професионална компетентност;
* Дигитална компетентност.

**ІІІ.** Конкурсът ще се проведе чрез решаване на тест и интервю.

**ІV.** Кандидатите подават писмено заявление за участие в конкурса (Приложение №3 към чл.17, ал.2 от НПКПМДС). Към заявлението да се приложат следните документи:

1. Декларация от лицето, че:

a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

б) не е поставено под запрещение;

в) не е осъждано за умишлено престъпление от общ характер на лишаване от свобода;

г) не е лишено по съответен ред от правото да заема длъжността Главен експерт.

2. Копия от документи за придобитата образователно-квалификационна степен, допълнителна квалификация и правоспособност - ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

3. Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.).

**V.** Документите по т. ІV се подават в **10-дневен срок от датата на публикуване на обявлението на конкурса**, както следва:

1. лично или чрез пълномощник в деловодството на Агенцията за социално подпомагане, на адрес: гр.София, ул.”Триадица” 2, служебен вход, Обединена приемна на МТСП, гише на АСП;
2. по електронен път на e-mail: ok@asp.government.bg, като в този случай заявлението за участие в конкурса и декларацията следва да бъдат подписани от кандидата с електронен подпис.

**Краен срок за подаване на документи до 17.30 часа на 24.10.2022 г.**

**VІ.** Списъците или други съобщения във връзка с конкурса ще се обявяват на информационното табло на входа на Министерството на труда и социалната политика на ул.”Триадица” №2 и на интернет страницата на агенцията. [www.asp.government.bg](https://ariisda.government.bg/Competitions/Competitions/Competition/www.asp.government.bg)

**VІI.** Кратко описание на длъжността **Главен експерт** в отдел „Търгове“ в дирекция „Международно сътрудничество, програми и европейска интеграция“:

**Основна цел на длъжността**

Участва при провеждане политиката на АСП по изпълнение на Оперативна програма за храни и/или основно материално подпомагане от Фонда за европейско подпомагане на най-нуждаещите се лица в България (ОПХ ФЕПНЛ).

**Области на дейност**

Участва в планиране, иницииране и подготовка на обществени поръчки, във връзка с изпълнението на ОПХ ФЕПНЛ.

Участва в обявяване и провеждане на обществени поръчки във връзка с изпълнението на ОПХ ФЕПНЛ.

Администрира изпълнението на договорите за обществени поръчки за закупуване на хранителни продукти.

Участва в изпълнение на дейности свързани с разработване, подготовка и изпълнение на Оперативна програма за храни и/или основно материално подпомагане за програмен период 2021-2027г.

**VІІI.** Информация за начина на определяне на размера на основната заплата за длъжността „главен експерт“ в отдел „Търгове“, дирекция „Международно сътрудничество, програми и европейска интеграция“:

Размерът на основната месечна заплата за длъжността „главен експерт“ се определя при спазване на чл.7, ал.1, чл.8, чл.9 от Наредбата за заплатите на служителите в държавната администрация и Вътрешните правила за заплатите в АСП. Основните месечни заплати се определят по нива и степени, съгласно Приложение №1 към чл.3, ал.2 от Наредбата , като се отчита квалификацията и професионалния им опит.

За длъжността „главен експерт“ наименованието на длъжностното ниво е 7, експертно ниво 3 и размерът на основната месечна заплата за длъжността се определя, както следва:

* 1-ва степен от 740 лв. до 1950 лв. – при професионален опит, надвишаващ минималния за длъжността с до 1 година;
* 2-ра степен от 760 лв. до 2650 лв. – при професионален опит, надвишаващ минималния за длъжността с от 1 до 7 години;
* 3-та степен от 790 лв. до 3000 лв. – при професионален опит, надвишаващ минималния за длъжността с над 7 години;

**Минимален размер на основната заплата е 1300 лв.**